AFRIKAANSE OPSOMMING: Hierdie studie het ten doel gehad om die standaarde van sorg aan MIV-weeskinders in 'n aantal versorgingsinstellings in Nairobi, Kenia te ondersoek. 'n Kwalitatiewe metode ,met semi-gestruktureerde vraelyste , is gebruik om inligting in te samel. Die studie het vasgestel dat relatiewe hoë standaarde van sorg vir hierdie kinders, in die twee instellings wat ondersoek is, bestaan. Dit blyk egter dat daar 'n beduidende agteruitgang is in die gebruik van antiretrovirale middels deur die hierdie MIV-positiewe kinders en dat die administrasie van die medikasie aan die kinders nie op 'n voldoende standaard is nie. Daar word verder gevind dat selfs die kinders nog steeds blootgestel is aan 'n redelike hoë mate van stigma en diskriminasie en dat hulle deurlopende sielkundige ondersteuning nodig het. Wydlopende voorstelle ter verbetering van die beter versorging van MIV-positiewe weeskinders word in die studie gemaak.